CELEX: 32014R0988
Language: hr
Date: 2014-09-18 00:00:00
Title: Provedbena uredba Komisije (EU) br. 988/2014 оd 18. rujna 2014. o otvaranju i upravljanju carinskim kvotama Unije za poljoprivredne proizvode podrijetlom iz Republike Moldove

20.9.2014   
            
            
               HR
            
            
               Službeni list Europske unije
            
            
               L 278/12
            
         PROVEDBENA UREDBA KOMISIJE (EU) br. 988/2014
   оd 18. rujna 2014.
   o otvaranju i upravljanju carinskim kvotama Unije za poljoprivredne proizvode podrijetlom iz Republike Moldove
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća br. 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1), i privremenoj primjeni glave V. Sporazuma koji se odnosi na trgovinu i trgovinska pitanja,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (2), a posebno njezin članak 184.,
   budući da:
   
               (1)
            
            
               Odlukom br. 2014/492/EU odobreno je potpisivanje, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (Sporazum). (3) U skladu s Odlukom br. 2014/492/EU Sporazum treba privremeno primjenjivati do okončanja postupaka za njegovo sklapanje.
            
         
               (2)
            
            
               Na temelju članka 464. stavka 4. Sporazuma, privremena primjena proizvodi učinke od prvog dana drugog mjeseca koji slijedi nakon razmjene obavijesti. Posljednja obavijest uslijedila je 25. srpnja 2014. Stoga se Sporazum privremeno primjenjuje od 1. rujna 2014.
            
         
               (3)
            
            
               U Prilogu XV.A Sporazumu navode se uvozne carinske kvote Unije za određene proizvode podrijetlom iz Republike Moldove. Stoga je za te proizvode potrebno otvoriti carinske kvote.
            
         
               (4)
            
            
               Kako bi se stekle pogodnosti u okviru carinskih povlaštenih stopa navedenih u ovoj Uredbi, proizvodi navedeni u Prilogu trebali bi biti popraćeni dokazom o podrijetlu, kako je predviđeno u Sporazumu.
            
         
               (5)
            
            
               Carinskim kvotama trebalo bi se upravljati prema kronološkom redu datuma podnošenja carinskih deklaracija u skladu s Uredbom Komisije (EEZ) br. 2454/93 (4).
            
         
               (6)
            
            
               Sporazum se privremeno primjenjuje od 1. rujna 2014. Kako bi se osigurala učinkovita primjena i upravljanje carinskim kvotama dodijeljenima na temelju Sporazuma, ova bi se Uredba trebala primjenjivati od tog datuma.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Carinske kvote Unije otvorene su za proizvode podrijetlom iz Republike Moldove i navedene u Prilogu.
   Članak 2.
   Stope carine koje se primjenjuju na uvoz proizvoda podrijetlom iz Republike Moldove u Uniju u okviru carinskih kvota utvrđenih u tom Prilogu i navedene u tom Prilogu, ukidaju se.
   Članak 3.
   Za proizvode navedene u Prilogu potrebno je priložiti dokaz o podrijetlu kako je utvrđeno u Protokolu II. Sporazuma.
   Članak 4.
   Carinskim kvotama utvrđenima u Prilogu upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. rujna 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 260, 30.8.2014., str. 1.
   
   
      (2)  SL L 347, 20.12.2013., str. 671.
   
   
      (3)  Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane(SL L 260, 30.8.2014., str. 4.).
   
      (4)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).
   
      PRILOG
      Neovisno o pravilima za primjenu Kombinirane nomenklature, smatra se da opis proizvoda ima samo indikativno značenje budući da je područje primjene povlaštenog režima u okviru ovog Priloga utvrđeno oznakama KN kakve su bile na snazi u vrijeme donošenja ove Uredbe.
      
                  Redni br.
               
               
                  Oznaka KN
               
               
                  Opis proizvoda
               
               
                  Kvotno razdoblje
               
               
                  Obujam godišnje kvote
                  (u tonama neto mase osim ako je navedeno drukčije)
               
            
                  09.6800
               
               
                  0702 00 00
               
               
                  Rajčica, svježa ili rashlađena
               
               
                  Od 1.9.2014. do 31.12.2014.
               
               
                  2 000
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  2 000
               
            
                  09.6801
               
               
                  0703 20 00
               
               
                  Češnjak, svjež ili rashlađen
               
               
                  Od 1.9.2014. do 31.12.2014.
               
               
                  220
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  220
               
            
                  09.6802
               
               
                  0806 10 10
               
               
                  Stolno grožđe, svježe
               
               
                  Od 1.9.2014. do 31.12.2014.
               
               
                  10 000
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  10 000
               
            
                  09.6803
               
               
                  0808 10 80
               
               
                  Jabuke, svježe (osim jabuka za preradu, u rasutom stanju, od 16. rujna do 15. prosinca)
               
               
                  Od 1.9.2014. do 31.12.2014.
               
               
                  40 000
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  40 000
               
            
                  09.6804
               
               
                  0809 40 05
               
               
                  Šljive, svježe
               
               
                  Od 1.9.2014. do 31.12.2014.
               
               
                  10 000
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  10 000
               
            
                  09.6805
               
               
                  2009 61 10
               
               
                  Sok od grožđa (uključujući mošt od grožđa), nefermentiran i bez dodanog alkohola, Brix vrijednosti ne veće od 30, vrijednosti veće od 18 EUR za 100 kg neto mase, sa ili bez dodanog šećera ili ostalih sladila
               
               
                  Od 1.9.2014. do 31.12.2014.
               
               
                  500
               
            
                  Od 1.1. do 31.12.2015. i za svako razdoblje nakon toga od 1.1. do 31.12.
               
               
                  500
               
            
                   
               
               
                  2009 69 19
               
               
                  Sok od grožđa (uključujući mošt od grožđa), nefermentiran i bez dodanog alkohola, Brix vrijednosti veće od 67, vrijednosti veće od 22 EUR za 100 kg neto mase, sa ili bez dodanog šećera ili ostalih sladila
               
               
                   
               
               
                   
               
            
                   
               
               
                  2009 69 51
                  2009 69 59
               
               
                  Sok od grožđa (uključujući mošt od grožđa), nefermentiran i bez dodanog alkohola, Brix vrijednosti veće od 30, ali ne veće od 67, vrijednosti veće od 18 EUR za 100 kg neto mase, sa ili bez dodanog šećera ili ostalih sladila